ddrg/super_eurlex huggingface dataset:
Kommissionens forordning (EF) nr. 913/2001

af 10. maj 2001

om ændring af bilaget til forordning (EF) nr. 1107/96 om registrering af geografiske betegnelser og oprindelsesbetegnelser efter proceduren i artikel 17 i Rådets forordning (EØF) nr. 2081/92

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2081/92 af 14. juli 1992 om beskyttelse af geografiske betegnelser og oprindelsesbetegnelser for landbrugsprodukter og levnedsmidler(1), senest ændret ved Kommissionens forordning (EF) nr. 2796/2000(2), særlig artikel 9, og

ud fra følgende betragtninger:

(1) Efter artikel 9 i forordning (EØF) nr. 2081/92 anmodede den spanske regering om at få ændret betegnelsen "Mahón", der er registreret som beskyttet oprindelsesbetegnelse ved Kommissionens forordning (EF) nr. 1107/96(3), senest ændret ved forordning (EF) nr. 2703/2000(4), til "Mahón-Menorca".

(2) Under gennemgangen af anmodningen om ændring blev det konstateret, at det ikke drejer sig om en mindre ændring. Denne konstatering skyldes, at da det drejer sig om en ændring af selve den registrerede betegnelse, kan den påvirke de rettigheder, som indehaverne af den pågældende betegnelse har, og også få virkning for andre producenters rettigheder.

(3) Efter proceduren i artikel 9 i forordning (EØF) nr. 2081/92 finder artikel 6 tilsvarende anvendelse, da det ikke drejer sig om en mindre ændring.

(4) Det blev fastslået, at det drejer sig om en ændring efter forordning (EØF) nr. 2081/92. Der er ikke blevet indgivet nogen indsigelse som omhandlet i nævnte forordnings artikel 7 til Kommissionen efter offentliggørelsen i De Europæiske Fællesskabers Tidende(5) af nævnte betegnelse.

(5) Ændringen af betegnelsen "Mahón" til "Mahón-Menorca" bør registreres ved, at bilaget til forordning (EF) nr. 1107/96 ændres i denne retning.

(6) Efter artikel 6, stk. 4, i forordning (EF) nr. 2081/92 bør ændringen af betegnelsen "Mahón" til "Mahón-Menorca" offentliggøres i De Europæiske Fællesskabers Tidende -

UDSTEDT FØLGENDE FORORDNING:

Artikel 1

I bilaget til forordning (EF) nr. 1107/96 foretages følgende ændring:

Den beskyttede oprindelsesbetegnelse "Mahón" ændres til "Mahón-Menorca".

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 10. maj 2001.

På Kommissionens vegne

Franz Fischler

Medlem af Kommissionen

(1) EFT L 208 af 24.7.1992, s. 1.

(2) EFT L 324 af 21.12.2000, s. 26.

(3) EFT L 148 af 21.6.1996, s. 1.

(4) EFT L 311 af 12.12.2000, s. 25.

(5) EFT C 214 af 27.7.2000, s. 3.
Kommissionens forordning (EF) nr. 2430/2001

af 12. december 2001

om supplering af bilaget til forordning (EF) nr. 2301/97 om optagelse af visse betegnelser i "Registeret over specificitetsattesteringer", der er omhandlet i Rådets forordning (EØF) nr. 2082/92 om specificitetsattestering af landbrugsprodukter og levnedsmidler

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2082/92 af 14. juli 1992 om specificitetsattestering af landbrugsprodukter og levnedsmidler(1), særlig artikel 9, stk. 1, og

ud fra følgende betragtninger:

(1) Sverige har i henhold til artikel 7 i forordning (EØF) nr. 2082/92 indgivet ansøgning til Kommissionen om optagelse af betegnelsen "Falukorv" i registeret over specificitetsattesteringer.

(2) Anvendelse af angivelsen "garanteret traditionel specialitet" er forbeholdt de heri registrerede betegnelser.

(3) Kommissionen har ikke i henhold til artikel 8 i nævnte forordning efter offentliggørelse i De Europæiske Fællesskabers Tidende(2) modtaget nogen indsigelse mod den betegnelse, der er anført i bilaget.

(4) Betegnelsen i bilaget er følgelig berettiget til optagelse i "Registeret over specificitetsattesteringer" og dermed til EF-beskyttelse som garanteret traditionel specialitet efter artikel 13, stk. 2, i forordning (EØF) nr. 2082/92.

(5) Bilaget til nærværende forordning supplerer bilaget til Kommissionens forordning (EF) nr. 2301/97(3), senest ændret ved forordning (EF) nr. 1482/2000(4) -

UDSTEDT FØLGENDE FORORDNING:

Artikel 1

Bilaget til forordning (EF) nr. 2301/97 suppleres med betegnelsen i bilaget til nærværende forordning, og betegnelsen optages i "Registeret over specificitetsattesteringen", jf. artikel 9, stk. 1, i forordning (EØF) nr. 2082/92.

Betegnelsen er beskyttet i overensstemmelse med artikel 13, stk. 2, i nævnte forordning.

Artikel 2

Denne forordning træder i kraft på tyvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 12. december 2001.

På Kommissionens vegne

Franz Fischler

Medlem af Kommissionen

(1) EFT L 208 af 24.7.1992, s. 9.

(2) EFT C 78 af 10.3.2001, s. 16.

(3) EFT L 319 af 21.11.1997, s. 8.

(4) EFT L 167 af 7.7.2000, s. 8.

BILAG

Kødprodukt

- Falukorv
Kommissionens forordning (EF) nr. 1098/2001

af 5. juni 2001

om ændring af forordning (EØF) nr. 3149/92 om gennemførelsesbestemmelser for levering af levnedsmidler fra interventionslagre til de socialt dårligst stillede personer i Fællesskabet

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3730/87 af 10. december 1987 om almindelige regler for levering til visse organisationer af levnedsmidler fra interventionslagre med henblik på uddeling til de socialt dårligst stillede personer i Fællesskabet(1), senest ændret ved forordning (EF) nr. 2535/95(2), særlig artikel 6, og

ud fra følgende betragtninger:

(1) I artikel 3 i Kommissionens forordning (EØF) nr. 3149/92(3), senest ændret ved forordning (EF) nr. 2760/1999(4) er det fastsat, at gennemførelsesperioden for den årlige uddelingsplan som defineret i nævnte forordnings artikel 2, stk. 1, løber fra den 1. oktober til den 30. september i det følgende år. I betragtning af erfaringen og for at tage hensyn til de særlige krav til uddeling til støttemodtagerne, der er de socialt dårligst stillede personer, bør det tillades, at uddelingen til de velgørende organisationer kan fortsættes indtil den 31. oktober i uddelingsåret. En sådan forlængelse gør det endvidere muligt at forkorte den mellemliggende fase mellem to på hinanden følgende planer.

(2) De i denne forordning fastsatte foranstaltninger er i overensstemmelse med udtalelse fra alle de berørte forvaltningskomitéer -

UDSTEDT FØLGENDE FORORDNING:

Artikel 1

Artikel 3, stk. 1, i forordning (EØF) nr. 3149/92 affattes således: "1. Planens gennemførelsesperiode løber fra den 1. oktober til den 30. september i det følgende år. Uddelingen til de velgørende organisationer kan dog foretages indtil den 31. oktober i året for planens gennemførelse."

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 5. juni 2001.

På Kommissionens vegne

Franz Fischler

Medlem af Kommissionen

(1) EFT L 352 af 15.12.1987, s. 1.

(2) EFT L 260 af 31.10.1995, s. 3.

(3) EFT L 313 af 30.10.1992, s. 50.

(4) EFT L 331 af 23.12.1999, s. 55.
Rådets forordning (EF) nr. 1987/2001

af 8. oktober 2001

om ændring af forordning (EF) nr. 3072/95 om den fælles markedsordning for ris

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 37,

under henvisning til forslag fra Kommissionen(1),

under henvisning til udtalelse fra Europa-Parlamentet(2),

under henvisning til udtalelse fra Det Økonomiske og Sociale Udvalg(3), og

ud fra følgende betragtninger:

(1) I artikel 6, stk. 3, sidste afsnit, i Rådets forordning (EF) nr. 3072/95 af 8. oktober 2001 om den fælles markedsordning for ris(4) er det fastsat, at godtgørelserne udbetales mellem den 16. oktober og den 31. december efter begyndelsen af det igangværende høstår.

(2) I artikel 8, stk. 1, i Rådets forordning (EF) nr. 1251/1999 af 17. maj 1999 om indførelse af en støtteordning for producenter af visse markafgrøder(5) er det fastsat, at betalinger skal ske mellem den 16. november og den 31. januar.

(3) Efter artikel 6, stk. 10, i Rådets forordning (EØF) nr. 3508/92 af 27. november 1992 om et integreret system for forvaltning og kontrol af visse EF-støtteordninger(6) indgives der én ansøgning om arealstøtte.

(4) Efter artikel 7 i forordning (EØF) nr. 3508/92 anvendes det integrerede kontrolsystem på alle støtteansøgninger. For at forenkle medlemsstaternes forvaltning af betalingerne bør fristerne for betaling af arealstøtte harmoniseres -

UDSTEDT FØLGENDE FORORDNING:

Artikel 1

I artikel 6, stk. 3, sidste afsnit, i forordning (EF) nr. 3072/95 ændres "16. oktober" til "16. november" og "31. december" til "31. januar".

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. januar 2001.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 8. oktober 2001.

På Rådets vegne

L. Onkelinx

Formand

(1) EFT C 213 E af 31.7.2001, s. 248.

(2) Udtalelse afgivet den 2. oktober 2001 (endnu ikke offentliggjort i EFT).

(3) Udtalelse afgivet den 12. september 2001 (endnu ikke offentliggjort i EFT).

(4) EFT L 329 af 30.12.1995, s. 18. Forordningen er senest ændret ved forordning (EF) nr. 1667/2000 (EFT L 193 af 29.7.2000, s. 3).

(5) EFT L 160 af 26.6.1999, s. 1. Forordningen senest ændret ved forordning (EF) nr. 1672/2000 (EFT L 193 af 29.7.2000, s. 13).

(6) EFT L 355 af 5.12.1992, s. 1. Forordningen er senest ændret ved forordning (EF) nr. 1593/2000 (EFT L 182 af 21.7.2000, s. 11).
Kommissionens forordning (EF) nr. 593/2001

af 27. marts 2001

om ændring af forordning (EF) nr. 528/1999 om fastsættelse af foranstaltninger for at forbedre olivenproduktionens kvalitet

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer(1), senest ændret ved forordning (EF) nr. 2826/2000(2), særlig artikel 5, stk. 11, og

ud fra følgende betragtninger:

(1) I artikel 5, stk. 9, i forordning nr. 136/66/EØF er det fastsat, at en procentdel af den produktionsstøtte, der ydes til alle eller en del af producenterne, afsættes til finansiering af regionale foranstaltninger til forbedring af olivenproduktionens kvalitet og dens miljøvirkninger i de enkelte producentmedlemsstater.

(2) Den mekanisme, der er fastsat i artikel 3 i Kommissionens forordning (EF) nr. 528/1999(3) for at fastlægge finansieringslofterne, gør det ikke muligt at fordele det rent faktisk tilbageholdte beløb. De lofter, der er fastsat for de produktionscykler, der følger efter fastsættelsen af støtten for et produktionsår, bør multipliceres med forskellen af de beregninger, der er foretaget med den anslåede produktion og den faktiske produktion for nævnte produktionsår.

(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -

UDSTEDT FØLGENDE FORORDNING:

Artikel 1

I artikel 3, stk. 2, indsættes som tredje afsnit i forordning (EF) nr. 528/1999:"Lofterne tilpasses ud fra forskellen i de beregninger af tilbageholdelsen i støtten, der er baseret på den anslåede produktion og den faktiske produktion for produktionsåret før det produktionsår, som lofterne fastsættes på grundlag af i henhold til andet afsnit."

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 27. marts 2001.

På Kommissionens vegne

Franz Fischler

Medlem af Kommissionen

(1) EFT 172 af 30.9.1966, s. 3025/66.

(2) EFT L 328 af 23.12.2000, s. 2.

(3) EFT L 62 af 11.3.1999, s. 8.
Kommissionens forordning (EF) nr. 2244/2001

af 19. november 2001

om ændring af forordning (EF) nr. 1780/97 om gennemførelsesbestemmelser til Rådets forordning (EF) nr. 723/97 om gennemførelse af medlemsstaternes aktionsprogrammer inden for kontrol med udgifter, der påhviler EUGFL, Garantisektionen

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 723/97 af 22. april 1997 om gennemførelse af medlemsstaternes aktionsprogrammer inden for kontrol med udgifter, der påhviler EUGFL, Garantisektionen(1), ændret ved forordning (EF) nr. 2136/2001(2), særlig artikel 6, og

ud fra følgende betragtninger:

(1) Ved forordning (EF) nr. 2136/2001 blev den i forordning (EF) nr. 723/97 fastsatte periode på fem år for EF's finansielle bidrag til medlemsstaternes aktionsprogrammer forlænget med to år.

(2) Datoen for ikrafttrædelse af forordning (EF) nr. 2136/2001 faldt så sent, at Kommissionen ikke kunne nå at fastsætte maksimumsbeløbet for EF's finansielle bidrag for 2002 i henhold til Kommissionens forordning (EF) nr. 1780/97 af 15. september 1997 om gennemførelsesbestemmelser til Rådets forordning (EF) nr. 723/97 om gennemførelse af medlemsstaternes aktionsprogrammer inden for kontrol med udgifter, der påhviler EUGFL, Garantisektionen(3), senest ændret ved forordning (EF) nr. 1890/98(4). For 2002 bør der derfor fastsættes en ny frist for Kommissionens beslutning, og de udgifter, som EF medfinansierer, bør fastlægges nærmere.

(3) De i denne forordning fastsatte foranstaltninger er i overensstemmelse med udtalelse fra EUGFL-Komitéen -

UDSTEDT FØLGENDE FORORDNING:

Artikel 1

I artikel 2 i forordning (EF) nr. 1780/97 indsættes som stk. 2a: "2a. Uanset stk. 2, første afsnit, fastlægger Kommissionen på grundlag af de oplysninger, som den har modtaget fra medlemsstaten, maksimumsbeløbet for EF's finansielle bidrag for 2002, udtrykt i euro, senest tre måneder efter den dato, der er sidste frist for medlemsstaternes indsendelse af programmer.

EF medfinansierer kun de udgifter, der er betalt efter den 1. januar 2002."

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. november 2001.

På Kommissionens vegne

Franz Fischler

Medlem af Kommissionen

(1) EFT L 108 af 25.4.1997, s. 6.

(2) EFT L 288 af 1.11.2001, s. 1.

(3) EFT L 252 af 16.9.1997, s. 20.

(4) EFT L 245 af 4.9.1998, s. 28.
Kommissionens forordning (EF) nr. 545/2001

af 20. marts 2001

om ændring af forordning (EF) nr. 1623/2000 om gennemførelsesbestemmelser til Rådets forordning (EF) nr. 1493/1999 om den fælles markedsordning for vin for så vidt angår markedsmekanismer

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin(1), senest ændret ved forordning (EF) nr. 2826/2000(2), særlig artikel 33, og

ud fra følgende betragtninger:

(1) Artikel 46, stk. 4, i Kommissionens forordning (EF) nr. 1623/2000(3), senest ændret ved forordning (EF) nr. 2786/2000(4), omhandler visse gennemførelsesbestemmelser for levering af biprodukter fra vinfremstilling til forsøg. Bestemmelserne er ikke tilstrækkeligt klare og bør derfor omformuleres.

(2) Artikel 64, stk. 3, i forordning (EF) nr. 1623/2000, omhandler visse gennemførelsesbestemmelser for støtte til oplagring af den alkohol, der er fremkommet ved destillation, jf. artikel 29 i forordning (EF) nr. 1493/1999. Bestemmelserne er ikke tilstrækkeligt klare og bør derfor omformuleres.

(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -

UDSTEDT FØLGENDE FORORDNING:

Artikel 1

1. Artikel 46, stk. 4, andet afsnit, i forordning (EF) nr. 1623/2000, affattes således:"For producenter, der leverer deres vin eller biprodukter for at deltage i et forsøg som kontrolleres af medlemsstaterne, gælder bestemmelserne i artikel 45, 46 og 47, og støtten til den person, som er bemyndiget til at foretage forsøget, er på 0,277 EUR/% vol./hl."

2. Artikel 64, stk. 3, første afsnit, andet og tredje led, i forordning (EF) nr. 1623/2000 erstattes af følgende:

"- i mindst 6 måneder og i højst 12 måneder i perioden fra den 1. december i det indeværende produktionsår indtil den 30. november i det efterfølgende produktionsår.

For vinproduktionsåret 2000/01 kan den sekundære støtte dog udbetales i mindst 6 måneder og i højst 12 måneder for støtteansøgninger, som indsendes i perioden fra den 1. december 2000 indtil den 30. maj 2001."

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. marts 2001.

På Kommissionens vegne

Franz Fischler

Medlem af Kommissionen

(1) EFT L 179 af 14.7.1999, s. 1.

(2) EFT L 328 af 23.12.2000, s. 2.

(3) EFT L 194 af 31.7.2000, s. 45.

(4) EFT L 323 af 20.12.2000, s. 4.
Kommissionens forordning (EF) nr. 1592/2001

af 2. august 2001

om berigtigelse af forordning (EF) nr. 562/2000 og (EF) nr. 690/2001 vedrørende oksekød

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød(1), senest ændret ved forordning (EF) nr. 1512/2001(2), særlig artikel 38, stk. 2, og artikel 47, stk. 8, og

ud fra følgende betragtninger:

(1) Kommissionens forordning (EF) nr. 562/2000(3), senest ændret ved forordning (EF) nr. 1082/2001(4), fastsætter gennemførelsesbestemmelser til forordning (EF) nr. 1254/1999 for så vidt angår ordningerne for offentligt interventionsopkøb af oksekød. Artikel 17 i forordning (EF) nr. 562/2000 fastsætter særlig visse betingelser for buddenes gyldighed.

(2) Ifølge Kommissionens forordning (EF) nr. 690/2001 af 3. april 2001 om særlige markedsstøtteforanstaltninger for oksekød(5) opkøbes visse oksekødskvaliteter ved licitation. Nævnte forordnings bilag II fastsætter særlig visse betingelser for buddenes gyldighed.

(3) Artikel 11, stk. 5, litra c), i forordning (EF) nr. 562/2000 og bilag II til forordning (EF) nr. 690/2001 indeholder sproglige fejl i den engelske udgave. Disse to forordninger bør derfor berigtiges i den henseende.

(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

Forordning (EF) nr. 562/2000 berigtiges således:

(Vedrører kun den engelske udgave).

Artikel 2

Forordning (EF) nr. 690/2001 berigtiges således:

(Vedrører kun den engelske udgave).

Artikel 3

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 2. august 2001.

På Kommissionens vegne

Frederik Bolkestein

Medlem af Kommissionen

(1) EFT L 160 af 26.6.1999, s. 21.

(2) EFT L 201 af 26.7.2001, s. 1.

(3) EFT L 68 af 16.3.2000, s. 22.

(4) EFT L 149 af 2.6.2001, s. 19.

(5) EFT L 95 af 5.4.2001, s. 8.
Kommissionens forordning (EF) nr. 1082/2001

af 1. juni 2001

om ændring af forordning (EF) nr. 562/2000 om gennemførelsesbestemmelser til Rådets forordning (EF) nr. 1254/1999 for så vidt angår ordningerne for offentligt interventionsopkøb af oksekød og om rettelse i forordning (EF) nr. 590/2001 om fravigelse eller ændring af forordning (EF) nr. 562/2000

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød(1), særlig artikel 47, stk. 8, og

ud fra følgende betragtninger:

(1) Kommissionens forordning (EF) nr. 562/2000(2), senest ændret ved forordning (EF) nr. 590/2001(3), fastsætter gennemførelsesbestemmelser til Rådets forordning (EF) nr. 1254/1999 for så vidt angår offentligt interventionsopkøb af oksekød. Artikel 17 i forordning (EF) nr. 562/2000 fastsætter visse betingelser vedrørende overtagelse og forudgående inspektion.

(2) Uanset artikel 4, stk. 2, i forordning (EF) nr. 562/2000 kan der ifølge artikel 1, stk. 2, litra b), i forordning (EF) nr. 590/2001, senest ændret ved forordning (EF) nr. 826/2001(4), opkøbes forfjerdinger med fem ribben. Reglerne bør ændres for at klarlægge situationen med hensyn til forudgående inspektion ved overtagelse af fjerdinger.

(3) Der er en fejl i artikel 1, stk. 2, litra b), i den engelske version af forordning (EF) nr. 590/2001. Ordet "artikel" i sidste afsnit i artikel 1, stk. 7, i forordning (EF) nr. 590/2001 bør desuden erstattes af ordet "stykke".

(4) Forordning (EF) nr. 562/2000 og forordning (EF) nr. 590/2001 bør derfor henholdsvis ændres og rettes.

(5) Under hensyntagen til begivenhedernes udvikling bør nærværende forordning straks træde i kraft.

(6) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

Andet afsnit i artikel 17, stk. 3, i forordning (EF) nr. 562/2000 affattes således: "Inspektionen omfatter partier på højst 20 tons halve slagtekroppe som defineret af interventionsorganet. Hvis tilbuddet omfatter fjerdinger, kan interventionsorganet imidlertid godkende et parti på over 20 tons halve slagtekroppe. Hvis antallet af afviste halve kroppe overstiger 20 % af det samlede antal i partiet, afvises hele partiet efter stk. 6."

Artikel 2

I forordning (EF) nr. 590/2001 foretages følgende rettelser:

1) (Vedrører kun den engelske version).

2) Første punktum i sidste afsnit i artikel 1, stk. 7, affattes således: "For produkter, der opkøbes i henhold til dette stykke, gælder desuden følgende:"

Artikel 3

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 1. juni 2001.

På Kommissionens vegne

Franz Fischler

Medlem af Kommissionen

(1) EFT L 160 af 26.6.1999, s. 21.

(2) EFT L 68 af 16.3.2000, s. 22.

(3) EFT L 86 af 27.3.2001, s. 30.

(4) EFT L 120 af 28.4.2001, s. 7.